KERAJAAN MALAYSIA Peraturan Mengenai Kemudahan Alat Komunikasi Mudah Alih PERBENDAHARAAN MALAYSIA WP 2.2
Pekeliling Perbendaharaan Malaysia KANDUNGAN KELENGKAPAN DAN KEMUDAHAN ANGGOTA PERKHIDMATAN AWAM ... 2 WP 2.2 Peraturan Mengenai Kemudahan Alat Komunikasi Mudah Alih ... 2 1. Tujuan ... 2 2. Tafsiran ... 2 3. Kemudahan Pembelian Alat Komunikasi Mudah Alih ... 2 4. Caj Bulanan Alat Komunikasi Mudah Alih ... 4 5. Tanggungjawab Pegawai Pengawal/Ketua Jabatan ... 6 6. Hal-Hal Lain ... 7 7. Pemakaian ... 8 LAMPIRAN 9 M.S. 1/9 WP 2.2
Pekeliling Perbendaharaan Malaysia WP 2.2 KELENGKAPAN DAN KEMUDAHAN ANGGOTA PERKHIDMATAN AWAM WP 2.2 Peraturan Mengenai Kemudahan Alat Komunikasi Mudah Alih 1. Tujuan 1.1 Pekeliling ini bertujuan untuk menetapkan kadar dan syarat berhubung kemudahan alat komunikasi mudah alih bagi kegunaan rasmi kepada pegawai Perkhidmatan Awam. 2. Tafsiran 2.1 Melainkan sesuatu itu terjelas maksudnya dalam Pekeliling ini, tafsiran di bawah ini hendaklah diikuti: 'Anggota Pentadbiran' bermaksud YAB Perdana Menteri, YAB Timbalan Perdana Menteri, YB Menteri, YB Timbalan Menteri, YB Setiausaha Parlimen dan Setiausaha Politik; 'alat komunikasi mudah alih' bermaksud sebarang alat mudah alih yang dilengkapi sekurang-kurangnya dua (2) ciri asas komunikasi iaitu menerima/membuat panggilan dan sistem pesanan ringkas (SMS); 'caj bulanan' bermaksud caj panggilan suara, caj penggunaan data (mengakses internet, muat turun dan seumpamanya), penggunaan emel, SMS, MMS dan sebarang bentuk caj perkhidmatan data yang dikenakan oleh syarikat telekomunikasi; 'Ketua Jabatan' bermaksud ketua bagi sesebuah Jabatan termasuk ketua di peringkat daerah, negeri, wilayah, cawangan dan bahagian yang ditetapkan oleh Pegawai Pengawal masing-masing; dan 'pegawai di Pejabat Anggota Pentadbiran' bermaksud Ketua Setiausaha Sulit, Timbalan Ketua Setiausaha Sulit, Setiausaha Sulit Kanan, Khas, Pengarah/Pengurus Sistem Pengurusan Maklumat, Penolong Pegawai Khas, Penolong Pegawai Tugas-tugas Khas, Setiausaha Sulit, Setiausaha Akhbar, Pegawai Kanan Perhubungan Awam, Pegawai Penerangan dan Penolong Setiausaha Akhbar kepada Anggota Pentadbiran. Pegawai Khas, Pegawai Tugas-tugas 3. Kemudahan Pembelian Alat Komunikasi Mudah Alih 3.1 Pegawai berikut layak mendapat kemudahan bantuan pembelian sebuah alat komunikasi mudah alih untuk kegunaan rasmi, iaitu: 3.1.1 pegawai Kumpulan Pengurusan Tertinggi dan setaraf; 3.1.2 pegawai Kumpulan Pengurusan dan Profesional Gred 53/54 dan setaraf; M.S. 2/9
Pekeliling Perbendaharaan Malaysia WP 2.2 3.1.3 pegawai-pegawai di Pejabat Anggota Pentadbiran; 3.1.4 Juruiring/Pengiring Rapat/Pengawal Peribadi yang dikhaskan kepada Anggota Pentadbiran dan pegawai lain yang layak disediakan Juruiring/Pengiring Rapat/Pengawal Peribadi; dengan 3.1.5 pemandu Kereta Rasmi Jawatan kepada Anggota Pentadbiran dan Pegawai Kumpulan Pengurusan Tertinggi Gred Utama B/ Khas A dan ke atas atau yang setaraf; dan 3.1.6 pegawai yang tertakluk kepada kelulusan Pegawai Pengawal atau pegawai yang diberi kuasa oleh Pegawai Pengawal iaitu: 3.1.6.1 pegawai Kumpulan Pengurusan dan Profesional Gred 47 hingga 52 dan setaraf yang menyandang jawatan Ketua Bahagian/Seksyen/Unit di peringkat Ibu Pejabat dengan syarat tugas mereka perlu membuat panggilan rasmi serta-merta; dan 3.1.6.2 pegawai Kumpulan Pengurusan dan Profesional Gred 41 dan ke atas yang memegang jawatan Ketua Jabatan/Cawangan di Jabatan Persekutuan peringkat zon/negeri dengan syarat tugas mereka perlu membuat panggilan rasmi serta-merta. 3.2 Kadar maksimum bantuan pembelian alat komunikasi mudah alih termasuk aksesori adalah seperti berikut: Pegawai Kadar (termasuk aksesori) Turus III dan ke atas/setaraf serta Ketua Setiausaha Kementerian RM2,500 Gred Utama/Khas C hingga A dan setaraf RM2,000 Pegawai di Pejabat Anggota Pentadbiran RM2,000 Gred 53 dan 54 RM1,000 Gred 41 hingga 52 RM750 Juruiring/Pengiring Rapat/Pengawal Peribadi dan Pemandu Kereta Rasmi Jawatan RM375 3.3 Syarat bantuan pembelian alat komunikasi mudah alih adalah seperti berikut: 3.3.1 kemudahan ini layak dipohon oleh pegawai setiap dua (2) tahun. Permohonan baru hanya boleh diluluskan selepas dua (2) tahun dikira mulai tarikh kelulusan sebelumnya tertakluk M.S. 3/9
Pekeliling Perbendaharaan Malaysia WP 2.2 kepada kelulusan Pegawai Pengawal atau pegawai yang diberi kuasa oleh Pegawai Pengawal; 3.3.2 kemudahan ini diberi secara tuntutan bayaran balik tertakluk kepada had maksimum kelayakan pegawai. Tuntutan hendaklah dikemukakan melalui borang yang diisi lengkap di Lampiran A berserta resit pembelian dan salinan tempoh jaminan kerosakan alat atas nama pegawai; 3.3.3 kelulusan bantuan ini hendaklah dicatatkan dalam Buku Kenyataan Perkhidmatan pegawai; 3.3.4 alat komunikasi mudah alih tersebut adalah milik pegawai berkenaan dan tidak perlu direkodkan dalam Daftar Harta Modal atau Daftar Inventori; dan 3.3.5 pegawai bertanggungjawab sepenuhnya ke atas alat komunikasi mudah alih tersebut dan tidak layak menuntut bantuan pembelian alat yang baru dalam tempoh dua (2) tahun sekiranya berlaku kerosakan/kehilangan disebabkan oleh kecuaian pegawai. 3.4 Kementerian/Jabatan tidak dibenarkan untuk membayar apa-apa caj yang berkaitan dengan perolehan/pembelian alat komunikasi mudah alih seperti bayaran pendahuluan, bayaran ansuran pembelian alat, caj tambahan bagi pakej alat komunikasi mudah alih bersekali dengan talian dan insurans memandangkan Kerajaan telahpun memberi bantuan pembelian alat komunikasi mudah alih kepada pegawai. 4. Caj Bulanan Alat Komunikasi Mudah Alih 4.1 Bagi pegawai di perenggan 3.1.1 hingga 3.1.6 di atas: 4.1.1 talian boleh didaftarkan atas nama Kementerian/Jabatan dan kos berkaitan pendaftaran adalah ditanggung oleh Kerajaan ataupun boleh didaftarkan atas nama pegawai dengan kos berkaitan pendaftaran ditanggung oleh pegawai sendiri; 4.1.2 caj bulanan bagi penggunaan alat komunikasi mudah alih yang ditanggung oleh Kerajaan terhad kepada kadar berikut: Pegawai Turus III dan ke atas/setaraf serta Ketua Setiausaha Kementerian Gred Utama/Khas C hingga A dan setaraf Gred 53 dan 54 Had Caj Bulanan Yang Ditanggung Kerajaan (Sebulan) RM500 RM350 RM200 Gred 41 hingga 52 RM150 M.S. 4/9
Pekeliling Perbendaharaan Malaysia WP 2.2 Juruiring/Pengiring Rapat/Pengawal Peribadi Pegawai di Pejabat Anggota Pentadbiran: i) Turus III dan ke atas/setaraf ii) Gred Utama/C hingga A dan setaraf iii) Lain-lain gred untuk jawatan seperti RM50 RM500 RM350 RM200 di dalam tafsiran 4.1.3 bayaran caj bulanan yang ditanggung sepenuhnya oleh Kerajaan bagi pegawai yang layak mendapat kemudahan alat komunikasi mudah alih adalah terhad kepada had maksimum kelayakan di perenggan 4.1.2 di atas; 4.1.4 bayaran caj bulanan bagi talian yang didaftarkan atas nama pegawai hendaklah dijelaskan terlebih dahulu oleh pegawai sebelum membuat tuntutan bayaran balik terhad kepada had maksimum kelayakannya di perenggan 4.1.2 di atas; 4.1.5 sekiranya caj bulanan melebihi had maksimum di perenggan 4.1.2 di atas, pegawai boleh memohon kelulusan daripada Ketua Jabatan supaya caj bulanan rasmi bulan itu ditanggung sepenuhnya oleh Kerajaan. Pegawai perlu mengesahkan butir caj bulanan rasmi yang telah dilakukan melalui bil bulanan yang dikeluarkan oleh syarikat telekomunikasi. Ketua Jabatan tuntutan melebihi had hendaklah berpuas hati bahawa rasmi sebelum maksimum memberi kelulusan. Bagi ini, Kerajaan akan menanggung keseluruhan caj bulanan rasmi sahaja; tersebut adalah penggunaan tuntutan 4.1.6 Kerajaan akan membayar caj bulanan mengikut kadar kelayakan maksimum pegawai bagi bil bulan semasa sahaja. Caj bulanan yang melebihi kelayakan bagi bulan semasa (setelah mengambil tindakan di perenggan 4.1.5 di atas, jika berkaitan) hendaklah dijelaskan oleh pegawai dan ianya tidak boleh dibayar dan diselaraskan untuk bil bulan berikutnya; 4.1.7 Kementerian/Jabatan hendaklah menanggung semua caj yang dikenakan oleh syarikat telekomunikasi bagi mendapatkan talian yang sama/baru bagi kes yang bukan disebabkan kecuaian pegawai di perenggan 3.3.5 di atas; dan 4.1.8 Kerajaan akan menanggung caj-caj tambahan yang dikenakan oleh syarikat telekomunikasi seperti pengaktifan perayauan antarabangsa (international roaming), value added services (call waiting, voice telemanager, Calling Line Identification Restriction (CLIR), call divert dan seumpamanya), penggunaan e-billing, duti setem dan cukai perkhidmatan. M.S. 5/9
Pekeliling Perbendaharaan Malaysia WP 2.2 4.2 Semua talian alat komunikasi mudah alih yang ditanggung oleh Kerajaan adalah diwajibkan menggunakan kaedah e-billing atau bil atas talian. Walau bagaimanapun, mereka yang ditempatkan di kawasan-kawasan pedalaman yang tidak mempunyai akses kepada internet adalah dikecualikan. 4.3 Bagi pemandu Kereta Rasmi Jawatan, pemandu perlu mendaftar dan menanggung sendiri kos pendaftaran talian alat komunikasi masing- masing. Pemandu berkenaan dibenarkan untuk membuat tuntutan caj panggilan pasca bayar atau tambah nilai pra bayar sehingga RM30 setiap bulan. 4.4 Pegawai Pengawal atau pegawai yang diberi kuasa oleh Pegawai Pengawal boleh meluluskan kemudahan membuat tuntutan caj panggilan pasca bayar atau tambah nilai pra bayar kepada pemandu Kereta Jabatan sehingga maksimum RM30 setiap bulan. 4.5 Selain daripada pegawai di atas, Pegawai Pengawal atau pegawai yang diberi kuasa oleh Pegawai Pengawal juga boleh meluluskan kemudahan membuat tuntutan caj bulanan pasca bayar atau tambah nilai pra bayar kepada seseorang pegawai sehingga maksimum RM100 setiap bulan. Sekiranya caj bulanan melebihi had tersebut, pegawai boleh memohon kelulusan daripada Ketua Jabatan supaya caj bulanan rasmi ditanggung sepenuhnya oleh Kerajaan dengan mengesahkan butir caj bulanan rasmi melalui bil bulanan yang dikeluarkan oleh syarikat telekomunikasi. 4.6 Bagi perenggan 4.4 dan 4.5 di atas, kelulusan pemberian kemudahan berkenaan hendaklah tertakluk kepada syarat berikut: 4.6.1 keadaan tugas yang sentiasa memerlukan pegawai membuat panggilan rasmi serta-merta secara berterusan dan alat komunikasi mudah alih merupakan bentuk komunikasi yang paling berkesan bagi melaksanakan tugas berkenaan dengan cekap; 4.6.2 alat komunikasi mudah alih tersebut adalah hak milik pegawai dan talian hendaklah didaftarkan atas nama pegawai; dan 4.6.3 Kerajaan akan menanggung caj bulanan sahaja. 5. Tanggungjawab Pegawai Pengawal/Ketua Jabatan 5.1 Pegawai Pengawal/Ketua Jabatan/pegawai yang diberi kuasa oleh Pegawai Pengawal serta Pegawai Penyelia bertanggungjawab terhadap perkara berikut: 5.1.2 menimbang permohonan bagi kategori pegawai di perenggan 3.1, 4.4 dan 4.5 mengikut kuasa yang diberi; M.S. 6/9
Pekeliling Perbendaharaan Malaysia WP 2.2 5.1.3 meneliti dan mengesahkan bahawa tuntutan bantuan yang dikemukakan oleh pegawai adalah teratur dan memenuhi syarat yang ditetapkan; 5.1.4 memastikan Kementerian/Jabatan mempunyai peruntukan yang mencukupi bagi maksud ini; 5.1.5 menyediakan sistem rekod yang teratur dan kemas kini bagi: 5.1.5.1 bantuan pembelian alat komunikasi mudah alih yang diluluskan; dan 5.1.5.2 pembayaran caj bulanan yang ditanggung oleh Kerajaan; 5.1.6 menimbang dan meluluskan caj bulanan alat komunikasi mudah alih yang melebihi had sekiranya berpuas hati bahawa panggilan yang dibuat adalah mustahak dan perlu untuk urusan rasmi; dan 5.1.7 meluluskan pembaikan kerosakan untuk ditanggung oleh Kerajaan ataupun bantuan pembelian alat komunikasi mudah alih yang baru kepada pegawai bagi perenggan 3.3.5 di atas setelah berpuas hati bahawa alat tersebut mengalami kerosakan/ kehilangan bukan disebabkan oleh kecuaian pegawai. Bagi tujuan pembelian gantian, Pegawai Pengawal tidak boleh menurunkan kuasa kepada pegawai lain. 6. Hal-Hal Lain 6.1 Bergantung kepada keperluan, Kementerian/Jabatan hendaklah mengadakan peraturan dalaman supaya pegawai yang benar-benar perlu dalam menjalankan sahaja diluluskan tugas menggunakan talian perkhidmatan data. rasmi 6.2 Pegawai yang telah dibekalkan dengan alat komunikasi mudah alih yang didaftarkan sebagai hak milik Kementerian/Jabatan, layak menuntut kemudahan ini selepas dua (2) tahun dikira mulai tarikh kelulusan kemudahan tersebut. Setelah genap tempoh dua (2) tahun, alat komunikasi mudah alih tersebut boleh ditawarkan kepada pegawai untuk dibeli tertakluk kepada harga yang ditetapkan di bawah atau dilupuskan mengikut peraturan yang berkuat kuasa. 6.3 Harga yang ditetapkan bagi kemudahan di perenggan 6.2 di atas adalah seperti berikut: Harga Pembelian Alat Komunikasi RM1,000 ke atas RM500 hingga RM1,000 Kurang daripada RM500 Kadar Harga Jualan RM100 RM75 RM50 M.S. 7/9
Pekeliling Perbendaharaan Malaysia WP 2.2 6.4 Bagi pegawai yang bersara dan alat komunikasi mudah alih yang dibekalkan kepada beliau belum genap tempoh dua (2) tahun, boleh juga ditawarkan kepada pesara untuk membeli alat tersebut mengikut peraturan yang sama. 6.5 Pegawai Pengawal atau pegawai yang diberi kuasa oleh Pegawai Pengawal boleh meluluskan pembelian alat komunikasi mudah alih bagi kegunaan rasmi Jabatan secara gunasama mengikut keperluan tertakluk kepada Kementerian/Jabatan mempunyai peruntukan yang mencukupi. Alat tersebut hendaklah didaftarkan dan diuruskan mengikut Tatacara Pengurusan Aset Alih yang berkuat kuasa nama perlulah manakala Kementerian/Jabatan. talian pula didaftarkan atas 6.6 Pegawai yang tidak layak membuat tuntutan di bawah pekeliling ini boleh mengemukakan tuntutan panggilan rasmi melalui telefon bimbit peribadi masing-masing di bawah pekeliling bertugas rasmi yang berkuat kuasa dan pindaannya. 6.7 Bagi talian yang didaftarkan atas nama Kementerian/Jabatan, kos pendaftaran bagi mendapatkan talian ini hendaklah ditanggung oleh Kementerian/Jabatan termasuklah kos penukaran atas nama individu kepada nama Kementerian/Jabatan. Walau bagaimanapun, Kerajaan tidak akan menanggung kos bayaran denda yang dikenakan atas sebab pelanggaran kontrak dengan syarikat telekomunikasi, tunggakan bayaran sebelumnya atau bayaran-bayaran lain yang menjadi tanggungjawab pegawai untuk menyelesaikannya 7. Pemakaian 7.1 Pekeliling ini dipanjangkan kepada semua Perkhidmatan Awam Negeri, Badan Berkanun Persekutuan dan Pihak Berkuasa Tempatan tertakluk kepada penerimaannya oleh pihak berkuasa masing-masing. M.S. 8/9
M.S. 9/9 WP 2.2
Pekeliling Perbendaharaan Malaysia WP 2.2 Lampiran A LAMPIRAN A MAKLUMAT PEGAWAI YANG MEMOHON Nama (Huruf Besar) : No. Kad Pengenalan : Gred/ Kategori/ Kumpulan : Jawatan : Jabatan/ Bahagian : MAKLUMAT ALAT KOMUNIKASI MUDAH ALIH YANG DIBELI Jenama/ Model: No. Siri Telefon: Harga Belian: No. Resit Pembelian: Tarikh Dibeli: Tuntutan Bantuan: RM... PENGAKUAN Saya mengaku bahawa : i. telah menggunakan alat komunikasi mudah alih melebihi dua (2) tahun*; ATAU kerosakan/ kehilangan alat komunikasi mudah alih bukan disebabkan oleh kecuaian saya*; ii. tuntutan ini dibuat mengikut kadar dan syarat yang ditetapkan di bawah peraturan berhubung alat komunikasi mudah alih yang sedang berkuat kuasa; dan iii. semua butir-butir tuntutan yang dinyatakan di atas adalah benar. pilih yang berkenaan. Tarikh:... ... . Tandatangan Pemohon PENGESAHAN BAHAGIAN PENGURUSAN Permohonan ini telah disemak dan disahkan bahawa tuntutan tersebut: (a) memenuhi peraturan sebagaimana kelayakan pegawai dan disyorkan diluluskan; atau (b) tidak memenuhi syarat di bawah WP 2.2 dan disyorkan ditolak kerana: ... ..... ... ..... Tarikh : ... .. Tandatangan : ... ..... ..... . Nama/ Jawatan : ... .. KEPUTUSAN BAHAGIAN PENGURUSAN Permohonan ini diluluskan/ tidak diluluskan. Tarikh : ... .. Tandatangan : ... ..... ..... . Nama/ Jawatan : ... .. ** pegawai di perenggan 3.1.6 adalah tertakluk kepada kelulusan Pegawai Pengawal/ pegawai yang diberi kuasa. M.S. 1/1